**POVIJEST PSIHOLOGIJE (Ψ)**

-grč. *psyche=*dah, duša; grč. *logos*=govor, znanost

-od filozofije je preuzela dio svog istraživanja, a svoje empirijsko usmjerenje i metode istraživanja izgradila je pod utjecajem prirodnih znanosti (osobito fizike i fiziologije)

-osamostalila se krajem 19.st ("duga prošlost, kratka povijest")

-suvremena Ψ= emipirijska\* i egzaktna\* znanost koja proučava **psihičke procese** (percepcija, pamćenje, emocije, motorika...) i **ponašanje** čovjeka, uz *socijalne* (ljudi), *fizikalne* (vremenske prilike, interijer…) i *biološke* činitelje.

Ne obuhvaća probleme koji se ne mogu istraživati na znanstven način (parapsihologija).

**\*empirijska=temeljena na dokazima**

**\*egzaktna=precizno testiranje i vrednovanje postavljenih hipoteza**

-psihički procesi: kognitivni/spoznajni (percepcija, pamćenje, učenje, mišljenje)

konativni/afektivni (emocije)

-kognitivna sposobnost: inteligencija

**-Predznanstveni utjecaji na razvoj Ψ-**

-**filozofija:** *(spekulativna (nagađanje) metoda)*

Platon- 1. duša je požudna (centar u jetri), 2. duša je razumna, intelektualna (centar u mozgu)

Aristotel - biljka ima 1 dušu, životinja 2, čovjek 3 duše: vegetativna, razumska i osjećajna;

mozak je samo organ za hlađenje krvi

Hipokrat - teorija o 4 temperamenta: melankolik -crna žuč-pesimistični, sjetni, nedruštveni

flegmatik -sluz-mirni, ravnodušni, pažljivi

sangvinik -krv-radoholičari, optimistični, energični

kolerik -žuta žuč-svadljivi, agresivni, nepromišljeni

dualizam -filozofski pravac 17.st., čovjek ima dušu i tijelo, psihologija proučava dušu

**-Znanstveni utjecaji na razvoj Ψ-**

-razvoj prirodnih znanosti u 18. i 19.st. (razvoj metoda rada u fiziologiji i fizici)

-**1879.** - Wilhelm Wundt (fiziolog i filozof) u Leipzigu osniva prvi laboratorij eksperimentalne Ψ **POČETAK Ψ**

-19.st. Fechner i Weber proučavaju osjete i osjetljivost (**psihofizika**)

-19.st. Ebbinghaus proučava Ψ pamćenja

**-1905.** - Binet-Simon ljestvica za mjerenje inteligencije kod djece do 15 godina

-**1906.** - Ivan Pavlov proučava učenje (klasično uvjetovanje)

**-1920.** - Ramiro Bujas, Zagreb- prvi laboratorij eksperimentalne Ψ u Hrvatskoj, na Medicinskom fakultetu

-**1929.** - R. Bujas - prva katedra (studija) psihologije, na Filozofski fakultetu u ZG

**GRANE PSIHOLOGIJE (Ψ)**

**-**razgranata (100-tinjak različitih grana) zbog: *složenosti* i *brojnosti* **predmeta istraživanja**,

*raznovrsnosti* i *brojnosti* **metoda istraživanja** te *raznovrsnosti* i *brojnosti* **područja primjene** znanja i spoznaja Ψ (ljudske djelatnosti)

**OPĆA EKSPERIMENTALNA** -proučava **psihički život i ponašanje** **normalnog i zdravog** **čovjeka**; dodatak eksperimentalna označuje da je eksperiment njezina glavna istraživačka metoda

**BIOLOŠKA (FIZIOLOŠKA)** -proučava **biološku podlogu psihičkih procesa i ponašanja**

**KOMPARATIVNA** ili poredbena (ZOO-Ψ) -**usporedno proučava ponašanje i razinu psihičkog razvoja različitih životinjskih vrsta**, od najnižih organizama do čovjeka

**DIFERENCIJALNA i PSIHOMETRIJA** -proučavaju **individualne razlike**

Psihometrija (razvila se u vezi s diferencijalnom Ψ) bavi se problemima mjerenja u psihologiji, koriste se testovima

**RAZVOJNA** -proučava **psihički razvoj čovjeka** od začeća do duboke starosti

**SOCIJALNA** -proučava **interakcije** i međudjelovanje pojedinca i okoline, usmjerena na ponašanje pojedinca u grupi

**PRIMIJENJENA** -raznovrsna, skupni naziv za sve oblike njezine primjene u praksi dijeli se na:

**Ψ rada i organizacijsku Ψ -**bavi se psihologijskim aspektima olakšanja rada i povećavanje njegove produktivnosti (izbor zanimanja, odabir i osposobljavanje radnika, umor i nesreće na poslu…)

**školsku (ekudacijsku) Ψ i Ψ obrazovanja -**bavi se procesom učenja i čimbenicima koji na njega utječu (pomaganje učenicima u učenju, pogotovo onima koji slabije uče..)

**kliničku -**bavi se problemima prilagodbe pojedinca (sudjeluju u dijagnosticiranju i nekim oblicima uklanjanja psihičkih poremećaja)

**METODE PRIKUPLJANJA PODATAKA**

**-anketa:** usmena ili pismena; definira se problem, sastavi se upitnik i ispita se reprezentativni uzorak populacije, pitanja moraju biti jasna, nedvosimslena i nesugestivna, nedostaci su: iskrenost ljudi i odabir reprezentativnog dijela populacije, puno podataka u kratko vrijeme

**-intervju:** usmjeren razgovor između psihologa i intervjuirane osobe, provodi se i u svrhu terapije, malo ispitanika, puno pitanja

**-testovi i upitnici:** mjere određene karakteristike pojedinaca, testovi=testovi maksimalnog učinka (što više riješenih zadataka, to bolje), upitnici= nema točnih i netočnih odgovor

**METODE PSIHOLOGIJE (Ψ)**

**1)opažanje**

**-**samoopažanje (introspekcija):subjektivna metoda, pogled prema unutra, opažaju se vlastiti psihički procesi koji se ne moraju vidjeti u ponašanju, 1 opažač

**-**opažanje u prirodnim uvjetima:više opažača, podaci se registriraju u protokol opažanja; 1 ili više opažača; jednosmjerno staklo, kamere

**-**proučavanje slučaja:temeljito proučavanje jednog slučaja da bi se došlo do općih spoznaja

**2)eksperiment:** u kontroliranim uvjetima se namjerno izaziva neka pojava i promatra njen učinak

-može biti *laboratorijski* ili *u prirodnim uvjetima* (sličniji st*v*arnosti)

**3)metoda korelacije:** koeficijent korelacije= povezanost pojedinih pojava, služi za predviđanje

od -1 do +1: -1= maksimalna negativna povezanost (obrnuto proporcionalno)

+1= maksimalna pozitivna povezanost (proporcionalno)

0 = nema povezanosti

**odabir problema -> postavljanje hipoteza -> odabir metode -> prikupljanje podataka -> analiza podataka -> odgovor na problem**

**RAZLIČITI PRISTUPI U SUVREMENOJ PSIHOLOGIJI**

-više različitih teorijskih pravaca zbog: -različitih tumačenja ljudske prirode

-različitih metoda rada i istraživanja

-brojnih predmeta istraživanja

**BIHEVIORIZAM** *(eng.behaviour-ponašanje*) -usmjeren na **ponašanje**, naglašava okolinske utjecaje na ponašanja koja se mogu opažati

**PSIHOANALITIČKI PRAVAC** (*psihodinamički) -*Sigmund Freud; usmjeren na **otkrivanje nesvjesnih odrednica ponašanja**

**HUMANISTIČKI PRAVAC -**usmjeren na **ispitivanje subjektivnog iskustva** ljudi, njihova doživljavanja i razumijevanja samih sebe, te ispunjenje vlastitih mogućnosti

**KOGNITIVNI PRAVAC -**istražuje **kako čovjek prima i obrađuje informacije**, te kako ih koristi pri opažanju, pamćenju, razmišljanju, rješavanju problema, te drugim psihičkim procesima

-50ih, znanstvene metode proučavanja spoznajnih psihičkih procesa

**MEĐUKULTURALNI PRAVAC-**istražuje **razlike i sličnosti** u ponašanju i psihičkim procesima među ljudima različitih naroda, kultura...

**BIOLOŠKI PRAVAC**-znanstvenim putem istražuje **povezanost biološke osnove i psihičkih procesa**